Cwpan y Byd Pêl-droed 2018

Cynhaliwyd Cwpan y Byd FIFA 2018 yn Rwsia rhwng 14 Mehefin a 15 Gorffennaf 2018. Dyma oedd y 21fed Cwpan y Byd, ar gyfer timau pêl-droed cenedlaethol dynion sydd yn cael ei drefnu gan FIFA. Dyma hefyd yr 11fed tro i'r gystadleuaeth cael ei chynnal yn Ewrop. Fe'i olynwyd gan gystadleuaeth Cwpan y Byd Pêl-droed 2022 a leolwyd yn Catar. Dechreuodd y broses o gyrraedd Rwsia ar 12 Mawrth 2015 wrth i Timor Leste drechu Mongolia. Daeth Tîm pêl-droed cenedlaethol Cymru'n 3ydd yn Grwp D, gydag 17 pwynt, yn dilyn Iwerddon a Serbia. Roedd Gwlad yr Iâ a Panama yn ymddangos yn y rowndiau terfynol am y tro cyntaf yn eu hanes tra bod cyn bencampwyr y byd, Yr Eidal, wedi methu sicrhau eu lle yn y rowndiau terfynol am y tro cyntaf ers 1958.